«Терчаночка» гупыр япэ йощ
Гъатхэпэм и кIэхэм Псыхуабэ щекIуэкIащ «Пятигорск зажигает звезды — 2021» XII дунейпсо зэпеуэр. Абы пашэ щыхъуащ Тэрч районым Сабий творчествэмкIэ и центрым и «Терчаночка» къэфакIуэ гупыр.
Зэхьэзэхуэр гъэ къэс ирагъэкIуэкI къафэм зэфIэкI щызиIэ сабийхэмрэ ныбжьыщIэхэмрэ къагъэнэIуэн, лъэпкъхэм я щэнхабзэ курыхыр яхъумэжын папщIэ.
ГуэныкIэ Леонид зи художественнэ унафэщI «Терчаночка» гупым зэпеуэм утыку къыщрихьащ авар къафэр икIи «Къафэ творчествэ» унэтIыныгъэм лауреат щыхъуащ. КъищынэмыщIауэ, гупым къыхуагъэфэщащ «Теплъэгъуэ нэхъыфI» саугъэт щхьэхуэр.
ТЕКIУЖЬ Заретэ.
